Trein vergruis man se beenArgieffoto. ŉ Man is in ŉ kritieke toestand nadat ŉ trein hom Vrydagoggend in Middelburg, Mpumalanga, getref het. “Die man het glo langs die treinspoor geloop toe hy op die spoor geval en die trein hom getref het,” het Russel Meiring, ŉ woordvoerder van ER24, gesê. Die man se linkerbeen is vergruis. Hy moes gevorderde behandeling ontvang voordat hy na ŉ nabygeleë hospitaal geneem is. Die polisie ondersoek die voorval.